O‘zbekiston-Fransiya biznes-forumi ochilishida Fransiya cavdo vaziri-delegati, O‘zbekiston-Fransiya ishbilarmonlar kengashi raisi Oliver Besht so‘zga chiqdi. Foto: Prezident matbuot xizmati Oliver Besht Shavkat Mirziyoyevning tashrifi ikki tomonlama munosabatlar faollashgani yangi belgisi ekanini, mamlakat iqtisodiyoti yuksalishida ishbilarmon doiralar o‘rni muhimligini ta’kidladi. «Iqtisodiy o‘sishda biznes alohida o‘rin tutadi, shuning uchun ham ishbilarmon doiralar o‘rtasidagi to‘g‘ridan to‘g‘ri aloqalarni faollashtirish oliy darajadagi muhokamalar kun tartibidagi eng muhim masalalardan biridir. Bu mamlakatlarimiz o‘rtasidagi iqtisodiy muloqotni rivojlantirishning kalitidir. Istiqbolli yo‘nalishlar qatorida energetika, yuqori texnologiyalar, transport va logistika, ijtimoiy xizmatlar ham bor», — dedi Oliver Besht.